लिम के फ़ार्म में केडोनडॉन्ग का केवल एक पेड़ बचा है. केडोनडॉन्ग कुरकुरा और खट्टा फल होता है. मलेशिया में लोग इसे अचार और सलाद में इस्तेमाल करते हैं. 

लिम कोक अन्न कहते हैं कि लोगों को इस फल के बारे में ज़्यादा जानकारी नहीं है. इसलिए इसकी डिमांड नहीं है. यही वजह है कि लिम अनानास और दूसरे फलों की खेती पर ज़्यादा ध्यान देते हैं. वो कहते हैं कि जिस चीज़ की मांग ही नहीं है, उसको उगाने से क्या फ़ायदा. मुनाफ़ा न हो तो कोई भी फल क्यों उगाया जाए?

लेकिन, लिम कोक के बागीचे से कुछ ही दूरी पर स्थित एक विशाल प्रयोगशाला में कुछ और ही हो रहा है. मलेशिया के ग्रामीण इलाक़ों से दूर स्थित इन तीन विशाल चांदी सरीखे चमकीले गुम्बदों के नीचे वैज्ञानिक खान-पान के भविष्य को बदलने में जुटे हैं.

यहां काम करने वाले वैज्ञानिक इंसान के खान-पान का दायरा बढ़ाने की कोशिश कर रहे हैं. ताकि मौजूदा चीज़ों पर हमारी निर्भरता कम हो और हम केडोनडॉन्ग जैसे फल भी अपने खाने में शामिल करें.

मलेशिया की राजधानी कुआलालम्पुर में क्रॉप्स फॉर फ्यूचर यानी भविष्य की फ़सलों पर तजुर्बे करने वाले ग्लोबल रिसर्च सेंटर का मुख्यालय है. 

यहां ... अधिकतम 4000 वर्णों के लिए लेख जारी रखें:
पर केडोनडॉन्ग जैसे बहुत कम इस्तेमाल होने वाले फल से ऐसा जूस तैयार किया गया है, जो शुगर-फ्री है. इसमें विटामिन-सी प्रचुर मात्रा में है और जो स्वाद के पैमानों पर भी खरा उतरता है.

पेड़-पौधे जिन्हें भुला दिया गया

सीएफएफ के बागीचों के बीच टहलते हुए इसके प्रमुख सैयद आज़म अली कहते हैं, ''यहां पर आप जो भी पेड़-पौधे देख रहे हैं, वो सभी भुला-बिसरा दिए गए हैं.'

इस बागीचे में दुबले-पतले मोरिंगा के पेड़ हैं. क्रीम कलर की मूंगफली जैसी बाम्बरा के पौधे हैं, खट्टे केडोनडॉन्ग की झाड़ियां हैं. ये वो पौधे हैं जिन्हें इंसान दुनिया के अलग-अलग हिस्सों में सदियों तक उगाता रहा था. मगर अब इन्हें भुला दिया गया है. 

अब इन पौधों के मूल स्थान के सिवा कहीं और नहीं जाना जाता. यहां तक कि इनके अपने देश में भी पौधों की इन प्रजातियों को भुला दिया गया है. 

सीएफएफ के प्रमुख सैयद आज़म अली कहते हैं कि दुनिया की चार प्रमुख फ़सलों की ऐसी 'दागागीरी' है कि बाक़ी सभी चीज़ें नेपथ्य मे धकेल दी गई हैं.

प्रोफ़ेसर अली कहते हैं कि, 'केवल चार फ़सलें, गेहूं, मक्का, चावल और सोयाबीन दुनिया के दो-तिहाई खाने की ज़रूरतें पूरी करती हैं. हम दुनिया का पेट भरने के लिए इन चार फ़सलों पर ही निर्भर हैं. लेकिन, दुनिया भर में ऐसी सात हज़ार से ज़्यादा फ़सलें हैं, जो इंसान हज़ारों सालों से उगाता आया है. हम इन सब की अनदेखी कर रहे हैं.'

अब रिसर्चर इन नज़रअंदाज़ फ़सलों में भविष्य के खान-पान की संभावनाएं तलाश रहे हैं. वैज्ञानिक इन फ़सलों को भूली-बिसरी, कम इस्तेमाल की जाने वाली या वैकल्पिक फ़सलें कहते हैं. 

इसकी वजह ये है कि दुनिया की चार प्रमुख फ़सलों के बेतहाशा इस्तेमाल से खान-पान की तमाम चीज़ें बस उन्हीं से बनती हैं. स्थानीय फ़सलों की अनदेखी की जा रही है.

वैसे, ये तलाश बहुत सही वक़्त पर शुरू की गई है. आज की तारीख़ में दुनिया के कुल ग्रीनहाउस गैस उत्सर्जन का एक तिहाई खान-पान के उद्योग से होता है. संयुक्त राष्ट्र के विश्व खाद्य संगठन के मुताबिक़ 2050 तक हमें आज के मुक़ाबले 50 फ़ीसद ज़्यादा खाद्य पदार्थ उपजाने होंगे, तभी उस वक़्त की 10 अरब हो चुकी आबादी का पेट भरा जा सकेगा. इस मांग को बिना पर्यावरण को नुक़सान पहुंचाए नहीं पूरा किया जा सकता. 

अगर हम अपने मौजूदा खान-पान के तरीक़ों पर ही अमल करते रहे, तो जैव विविधता को और भी नुक़सान पहुंचेगा और धरती के इकोसिस्टम को भी क्षति...